system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Luminița Anghel?
assistant
Luminița Anghel (n. 7 octombrie 1968, București) este o cântăreață română de muzică pop și vedetă de televiziune. A ocupat locul al treilea la Concursul Muzical Eurovision 2005 cu piesa Let me try.

Biografie 

A absolvit în anul 1986 Școala Populară de Artă, secția Canto după ce inițial a încercat de două ori să fie admisă la Institutul Național de Artă Teatrală și Cinematografică. Ulterior, devine absolventă a Facultății de Sociologie–Psihologie în cadrul Universității «Spiru Haret».
Solista debutează la vârsta de 8 ani, în anul 1976, când începe să cânte pe scenele din toată țara.
Se face remarcată mai bine în anul 1987 la Festivalul Național de Muzică Mamaia, iar un an mai târziu începe colaborarea cu Ansamblul «Doina» al Armatei. Alături de acest ansamblu începe o serie de turnee în țară și străinătate. Tot în acea perioadă este inclusă în echipa solistică a programelor barului Melody din București și începe o colaborare cu firma de impresariat Romagram.

Premii și distincții 

În 1993 a participat la Festivalul Național Mamaia cu piesa «Din tot ce a fost» și cucerește trofeul și premiul I. Piesa aparține lui Lucian Blaga, coleg în echipa de la Melody.
În 1995 a obținut locul al III-lea cu piesa «Fereastra» la festivalul «Mamaia» iar un an mai târziu a obținut același premiu cu piesa «Șansa e de partea mea». Ambele piese sunt compuse de Ionel Tudor.

În anul 1999 a lansat alături de Marcel Iureș piesa «Nu pot uita» compusă de Petru și Andreea Mărgineanu. Melodia este coloana sonoră pentru videoclipul promoțional produs de Dakino pentru premiera filmului «Faimosul Paparazzo», în regia lui Nicolae Mărgineanu.

În anul 2001 a câștigat locul I la festivalul internațional «Cerbul de aur», secțiunea POP dar și un premiu de popularitate.
În anul 2002 a obținut premiul I și trofeul pentru cea mai bună voce internațională la festivalul «Discovery» din Bulgaria. În același an obține premiul al III- lea la festivalul «Universe talent» din Praga.

În 2003 a câștigat premiul I și trofeul pentru cea mai bună voce internațională la «Song for Europe festival» din Malta și același loc la festivalul internațional «Cairo 2003», interpretând «I ask you why».
Pe data de 21 mai 2005, a câștigat locul al III-lea la Eurovision alături de formația Sistem cu piesa «Let me try», compusă de Cristian Faur.

Apariții 
 1996- a jucat în filmul «Captain Conan», în regia lui Bertrand Tavernieri care este prezentat și la Cannes
 1998- a fost VJ la Prima TV unde prezintă emisiunea «Music charts»
 1999- a prezentat emisiunea «Care pe care», difuzată pe TVR
 2002- a fost moderatoarea emisiunii «Prețul succesului» difuzată pe TVR2 
 2002- a fost prezentatoarea emisiunii «Oferta specială» difuzată pe TVR1
 2003- a prezentat emisiunea «Start în viață» pe TVRI
 2005, 5 martie a câștigat selecția națională pentru Eurovision împreună cu trupa Sistem
 2010- dublaj la desenul animat Tangled (O poveste încâlcită)- Mama Gothel
A susținut concerte la Praga, Viena, Budapesta, München.

Discografie 
Albume de studio
 1998- «Șansa e de partea mea»
 2001- «Promisiuni»

Single-uri
 2005 — Let Me Try (feat. Sistem)

Bibliografie 
 "Alternative pop dance", Daniela Caraman Fotea, Titus Andrei, Editura Humanitas Educational, 2003

Legături externe 
 Site oficial
 Luminița Anghel pe discogs
 Ziare.ro: Biografie

Interviuri

 "Apogeul carierei mele artistice ar fi sa ma afirm in afara tarii", Formula AS - anul 2001, numărul 489
 "Viata e frumoasa, dar scurta! Zambiti!", Formula AS - anul 2003, numărul 584
 "Desi m-am nascut toamna, eu traiesc dupa soare", Ines Hristea, Formula AS - anul 2005, numărul 661
 Luminita Anghel: Eu n-am dorit niciodata sa iau barbatul altei femei , 31 ianuarie 2008, Alice Nastase Buciuta, Revista Tango
 Iubirile unei artiste: Luminita Anghel - "Criza pe care o traim este, in primul rand, sufleteasca", Bogdana Tihon Buliga, Formula AS - anul 2010, numărul 902
 Luminița Anghel: „David mă împinge de la spate să-mi găsesc pe cineva", 3 martie 2011, Adevărul

Nașteri în 1968
Cântărețe române
Cântăreți români în viață
Reprezentanții României la Eurovision